દાણીધાર જગ્યાનાં સ્થાપક પ.પુ.સંતશ્રી નાથજીદાદાને સૌ સેવક ગુરૂ તરીકે પુજે છે. “જ્ઞાન પ્રકાશી ગુરૂ મિલા, સો બિસર મત જાય, જબ ગોવિંદ કૃપા કરી, તબ ગુરૂ મિલ્યા આય” દાણીધાર જગ્યામાં શ્રી નાથજીદાદાએ સંવત ૧૬૭૯ જેઠ વદ ચોથનાં દિવસે ૧૧ શિષ્યો સાથે જીવતા સમાધી લીધી ત્યારબાદની ગુરૂપુર્ણિમાંથી દર વર્ષે અષાઢમાસની પુર્ણિમાએ “ગુરૂપુર્ણિમા” નો ઉત્સવ ખુબજ ધામધુમથી ઉજવવામાં આવે છે. તે દિવસે સવારે શ્રી નાથજીદાદાની ચરણપાદુકાનું પુજન જે-તે સમયનાં મહંતશ્રી દ્વારા કરવામાં આવે છે. ત્યારબાદ જગ્યાનાં સેવકો પોતાનાં ગુરૂનાં ઋણમાંથી મુકત થવા ભાવથી પુજન કરે છે. “ગુરૂ હમસે રીઝકર, એક કહા પ્રસંગ, બાદલ બહ્યા પ્રેમકા, ભીજ ગયા સબ સંગ” આ દિવસે જગ્યાની પરંપરા મુજબ ૧૦.૩૦ કલાકે થાળ ધરવામાં આવે છે. તેમજ ૧૨.૦૦ કલાકે હરિહરની હાકલ પડે છે. રાત્રે ૯.૦૦ કલાકે સંતવાણીનું આયોજન પણ હોય છે. આમ પોતાનાં ગુરૂનું ઋણ ચુકવવા આ પર્વનાં દિવસે ભાવથી પુજન અર્ચન કરીને બધા ધન્યતા અનુભવે છે. તુહિ રામ પ્યારે રામ…ભજમન સીતારામ…. “કબીર કહે સો દિન બડો, જા દિન સાધ મિલાય, આંખ ભર ભર ભેટીયે, પાપ શરીરા જાય“